CELEX: 32021D0331(02)
Language: hu
Date: 2020-12-16 00:00:00
Title: A Bizottság határozata (2020. december 16.) az európai uniós ügyleti jegyzőkönyv központi tisztviselőjének Németország nemzeti kiosztási táblája módosításainak az európai uniós ügyleti jegyzőkönyvbe való bevezetésére történő utasításáról 2021/C 115/02

2021.3.31.   
               
               
                  HU
               
               
                  Az Európai Unió Hivatalos Lapja
               
               
                  C 115/12
               
            
         A BIZOTTSÁG HATÁROZATA
         (2020. december 16.)
         az európai uniós ügyleti jegyzőkönyv központi tisztviselőjének Németország nemzeti kiosztási táblája módosításainak az európai uniós ügyleti jegyzőkönyvbe való bevezetésére történő utasításáról
         (2021/C 115/02)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre (1),
         tekintettel a 2003/87/EK európai parlamenti és tanácsi irányelv, valamint a 280/2004/EK és a 406/2009/EK európai parlamenti és tanácsi határozat szerinti uniós kibocsátásiegység-forgalmi jegyzék létrehozásáról, továbbá a 920/2010/EU és az 1193/2011/EU bizottsági rendelet hatályon kívül helyezéséről szóló, 2013. május 2-i 389/2013/EU bizottsági rendeletre (2) és különösen annak 52. cikke (2) bekezdésének második albekezdésére,
         mivel:
         
                     (1)
                  
                  
                     A Bizottság 2011. április 27-én elfogadta a kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87/EK európai parlamenti és tanácsi irányelv 10a. cikke értelmében történő meghatározásáról szóló 2011/278/EU határozatot (3).
                  
               
                     (2)
                  
                  
                     A Bizottság 2013. szeptember 5-én elfogadta az üvegházhatású gázok kibocsátási egységeinek a 2013–2020-as időszakban történő átmeneti ingyenes kiosztását szolgáló nemzeti végrehajtási intézkedésekről szóló 2013/448/EU határozatot (4).
                  
               
                     (3)
                  
                  
                     A Bizottság a 2014/9/EU határozattal (5) módosította a 2010/2/EU (6) és a 2011/278/EU határozatot a CO2-kibocsátás-áthelyezés kockázatának jelentős mértékben kitett ágazatok és alágazatok listája (kibocsátásáthelyezési lista) tekintetében.
                  
               
                     (4)
                  
                  
                     A C(2013) 9281 (7), a C(2014) 123 (8), a C(2014) 674 (9) és a C(2014) 1167 (10) határozattal a Bizottság utasította az európai uniós ügyleti jegyzőkönyv központi tisztviselőjét, hogy vezesse be Belgium, Bulgária, Csehország, Dánia, Németország, Észtország, Írország, Görögország, Spanyolország, Franciaország, Horvátország, Olaszország, Ciprus, Lettország, Litvánia, Luxemburg, Magyarország, Hollandia, Ausztria, Lengyelország, Portugália, Románia, Szlovénia, Szlovákia, Finnország, Svédország és az Egyesült Királyság nemzeti kiosztási tábláját és felülvizsgált nemzeti kiosztási tábláját az európai uniós ügyleti jegyzőkönyvbe.
                  
               
                     (5)
                  
                  
                     A C(2019) 4184 határozattal a Bizottság utasította a központi tisztviselőt Németország nemzeti kiosztási táblájának módosítására, miután Németország kibocsátáskereskedelmi hatósága értesítést küldött, amely kitért a DE-210619 polimerizációs létesítményre is. Az ingyenes kiosztás kiszámításához szolgáltatott adatok alapjául azonban a kibocsátásáthelyezéssel érintett és nem érintett létesítményrészek közötti helytelen hőegyensúly szolgált, ami 1 876-tal kevesebb kibocsátási egység kiosztását eredményezte. Ezért a 389/2013/EU rendelet 52. cikke (2) bekezdésének első albekezdése értelmében Németország 2020. október 5-én kelt levelében értesítette a Bizottságot nemzeti kiosztási táblájának a DE-210619 létesítményt érintő módosításairól.
                  
               
                     (6)
                  
                  
                     A C(2019) 4184 határozattal a Bizottság utasította a központi tisztviselőt Németország nemzeti kiosztási táblájának módosítására, miután Németország kibocsátáskereskedelmi hatósága értesítést küldött, amely kitért a DE-210620 polimerizációs létesítményre is. Az ingyenes kiosztás kiszámításához szolgáltatott adatok alapjául azonban a kibocsátásáthelyezéssel érintett és nem érintett létesítményrészek közötti helytelen hőegyensúly szolgált, ami 3 217-tel kevesebb kibocsátási egység kiosztását eredményezte. Ezért a 389/2013/EU rendelet 52. cikke (2) bekezdésének első albekezdése értelmében Németország 2020. október 5-én kelt levelében értesítette a Bizottságot nemzeti kiosztási táblájának a DE-210620 létesítményt érintő módosításairól.
                  
               
                     (7)
                  
                  
                     A Bizottság szerint a Németország nemzeti kiosztási táblájára vonatkozóan bejelentett módosítások összhangban vannak a 2003/87/EK irányelvvel és a 2011/278/EU határozattal. Az európai uniós ügyleti jegyzőkönyv központi tisztviselőjét ezért utasítani kell arra, hogy ezeket a módosításokat bevezesse az európai uniós ügyleti jegyzőkönyvbe,
                  
               A KÖVETKEZŐKÉPPEN HATÁROZOTT:
         
            Egyetlen cikk
            Az európai uniós ügyleti jegyzőkönyv központi tisztviselője bevezeti Németország nemzeti kiosztási táblája melléklet szerinti módosításait az európai uniós ügyleti jegyzőkönyvbe.
         
         
            Kelt Brüsszelben, 2020. december 16-án.
            
               
                  a Bizottság részéről
               
               Frans TIMMERMANS
               
                  ügyvezető alelnök
               
            
         
         
            (1)  HL L 275., 2003.10.25., 32. o.
         
         
            (2)  HL L 122., 2013.5.3., 1. o.
         
         
            (3)  A Bizottság 2011/278/EU határozata (2011. április 27.) a kibocsátási egységekre vonatkozó harmonizált ingyenes kiosztás uniós szintű átmeneti szabályainak a 2003/87/EK európai parlamenti és tanácsi irányelv 10a. cikke értelmében történő meghatározásáról (HL L 130., 2011.5.17., 1. o.).
         
            (4)  A Bizottság 2013/448/EU határozata (2013. szeptember 5.) az üvegházhatású gázok kibocsátási egységeinek a 2003/87/EK európai parlamenti és tanácsi irányelv 11. cikkének (3) bekezdésével összhangban történő átmeneti ingyenes kiosztását szolgáló nemzeti végrehajtási intézkedésekről (HL L 240., 2013.9.7., 27. o.).
         
            (5)  A Bizottság 2014/9/EU határozata (2013. december 18.) a 2010/2/EU és a 2011/278/EU határozatnak a CO2-kibocsátás-áthelyezés kockázatának jelentős mértékben kitett ágazatok és alágazatok tekintetében történő módosításáról (HL L 9., 2014.1.14., 9. o.).
         
            (6)  A Bizottság 2010/2/EU határozata (2009. december 24.) a CO2-kibocsátásáthelyezés kockázatának jelentős mértékben kitett ágazatok és alágazatok listájának a 2003/87/EK európai parlamenti és tanácsi irányelv szerinti meghatározásáról (HL L 1., 2010.1.5., 10. o.).
         
            (7)  A Bizottság C(2013) 9281 határozata (2013. december 18.) az európai uniós ügyleti jegyzőkönyv központi tisztviselőjének Ausztria, Görögország, Írország, Lettország, Hollandia, Portugália, Svédország és az Egyesült Királyság nemzeti kiosztási táblájának az európai uniós ügyleti jegyzőkönyvbe való bevezetésére történő utasításáról.
         
            (8)  A Bizottság C(2014) 123 határozata (2014. január 17.) az európai uniós ügyleti jegyzőkönyv központi tisztviselőjének a Cseh Köztársaság, Dánia, Franciaország, Litvánia, Magyarország és Szlovákia nemzeti kiosztási táblájának az európai uniós ügyleti jegyzőkönyvbe való bevezetésére történő utasításáról.
         
            (9)  A Bizottság C(2014) 674 határozata (2014. február 12.) az európai uniós ügyleti jegyzőkönyv központi tisztviselőjének Belgium, Németország, Észtország, Luxemburg, Szlovénia és Finnország nemzeti kiosztási táblájának az európai uniós ügyleti jegyzőkönyvbe való bevezetésére történő utasításáról.
         
            (10)  A Bizottság C(2014) 1167 határozata (2014. február 26.) az európai uniós ügyleti jegyzőkönyv központi tisztviselőjének Bulgária, Spanyolország, Horvátország, Olaszország, Ciprus, Lettország, Lengyelország, Románia és az Egyesült Királyság nemzeti kiosztási táblájának az európai uniós ügyleti jegyzőkönyvbe való bevezetésére történő utasításáról.
      
      
         
            MELLÉKLET
            
               A 2013–2020-as időszakra vonatkozó nemzeti kiosztási tábla módosításai a 2003/87/EK irányelv 10a. cikke értelmében (nemzeti végrehajtási intézkedések)
            
            
               Tagállam: Németország
            
            A nemzeti kiosztási táblában a megjelölt létesítményekre vonatkozó módosított kiosztások a következők:
            
                        A létesítmény azonosítója (új belépők és bezárások)
                     
                     
                        A létesítmény azonosítója (uniós kibocsátásiegység-forgalmi jegyzék)
                     
                     
                        Az üzemeltető neve
                     
                     
                        A létesítmény megnevezése
                     
                     
                        Kiosztandó mennyiség
                     
                     
                        Az új belépőkre és a bezárásokra vonatkozó adatok alapján módosított kiosztandó mennyiség létesítményenként
                     
                  
                        2013
                     
                     
                        2014
                     
                     
                        2015
                     
                     
                        2016
                     
                     
                        2017
                     
                     
                        2018
                     
                     
                        2019
                     
                     
                        2020
                     
                  
                        DE-new-14616-0168
                     
                     
                        210619
                     
                     
                        Dow Olefinverbund GmbH
                     
                     
                        Polyethylen-Anlage / Train 4 in Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        2 654 
                     
                     
                        2 565 
                     
                     
                        2 478 
                     
                     
                        7 697 
                     
                  
                        DE-new-14616-0169
                     
                     
                        210620
                     
                     
                        Dow Olefinverbund GmbH
                     
                     
                        Polyethylen-Anlage / Train 5 in Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        8 012 
                     
                     
                        7 484 
                     
                     
                        6 974 
                     
                     
                        22 470